चेतना
चेतना के तीन स्तर माने गए हैं : चेतन, अवचेतन और अचेतन। चेतन स्तर पर वे सभी बातें रहती हैं जिनके द्वारा हम सोचते समझते और कार्य करते हैं। चेतना में ही मनुष्य का अहंभाव रहता है और यहीं विचारों का संगठन होता है। अवचेतन स्तर में वे बातें रहती हैं जिनका ज्ञान हमें तत्क्षण नहीं रहता, परंतु समय पर याद की जा सकती हैं। अचेतन स्तर में वे बातें रहती हैं जो हम भूल चुके हैं और जो हमारे यत्न करने पर भी हमें याद नहीं आतीं और विशेष प्रक्रिया से जिन्हें याद कराया जाता है। जो अनुभूतियाँ एक बार चेतना में रहती हैं, वे ही कभी अवचेतन और अचेतन मन में चली जाती हैं। ये अनुभूतियाँ सर्वथा निष्क्रिय नहीं होतीं, वरन् मानव को अनजाने ही प्रभावित करती रहती हैं।
मनोभाव
मनोभाव को मुख्यतः एक जटिल मनोवैज्ञानिक विधि के रूप में परिभाषित किया जाता है, जो अचेतन मन से उत्पन्न होती है और जिसे सामान्यतः अपनी मर्ज़ी से उत्पन्न नहीं किया जा सकता | इस विधि में अनुभव, बोध आदि से सम्बन्धित सकारात्मक अथवा नकारात्मक मानसिक प्रतिक्रियाएँ होती हैं, जो प्रायः अस्वैच्छिक होती हैं |